1.	Účastník ZPC 

Meno a priezvisko, tituly:	Lucia Király Csajka, Mgr.	
Znalosť cudzích jazykov:	Nemecký, anglický, maďarský	

2.	Zahraničná pracovná cesta

Štát / mesto:	Belgicko	
Názov a adresa 
prijímajúcej organizácie:	SALTO Inclusion, Grétrystraat 26, Brussel	
Účel cesty:	Účasť na konferencii „Bridges to work“ zameranej na zlepšenie prístupu nezamestnaných mladých ľudí na trh práce. Cieľom konferencie bola výmena skúseností a podpora tvorby projektov zameraných na lepšiu zamestnanosť a podnikavosť mladých ľudí. Konferencie sa zúčastnili predstavitelia zamestnávateľov a služieb zamestnanosti, odborníci a výskumníci z danej oblasti, zástupcovia neziskových organizácií, nezamestnaní mladí ľudia a ich tútori (pracovníci s mládežou), ako aj predstavitelia grantových programov EÚ   	
Spôsob financovania 
(kto hradí cestovné, pobytové náklady, iné výdavky):	IUVENTA – Slovenský inštitút mládeže	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
18.10	•	Predstavenie výsledkov výskumov zameraných na trh práce realizovaných v EÚ v priebehu 20 rokov 
•	Prezentácia inšpiratívneho, osobného príbehu úspešnej podnikateľky (pôvodom z Indie), ktorá získala ocenenie „Britain’s best boss“ 
•	pohľad na danú problematiku očami nezamestnaných mladých ľudí   
	
19.10	•	prezentácia stratégie SALTO Inclusion „Boj proti nezamestnanosti mladých ľudí“ a výsledkov výskumu Inklúzia prostredníctvom zamestnanosti: prístupy v práci s mládežou k zamestnanosti
•	Účasť na workshope I. „CoLab G8way“
•	Účasť na workshope II.  „Od odpadového dreva k podnikaniu“
•	Panelová diskusia so zamestnávateľmi a úspešnými podnikateľmi
•	Návšteva miestneho projektu zameraného na podnikanie v oblasti módy a tradičného spracovania kože z Maroka 	
20.10	•	Prezentácie podporných programov a štruktúr
•	Práca v zmiešaných skupinách s cieľom zhrnutia prínosu konferencie prostredníctvom definovania príležitostí a výziev pre ďalšie obdobie	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
18.10	•	najdôležitejšie výsledky výskumu a závery dňa: 
-	nezamestnanosť mladých ľudí je približne 2x vyššia ako dospelých
-	v súčasnosti je viac mladých ľudí zamestnaných na dobu určitú, tzn. že okrem počtu, sa znížila aj kvalita pracovných miest
-	národné a európske politiky nie sú dostatočne komplexné v riešení otázok zamestnanosti mladých ľudí
-	opatrenia zapájajúce súkromný sektor sú efektívnejšie ako tie, ktoré zapájajú sektor verejný
-	obdobie ekonomickej recesie je pre mladých ľudí najvhodnejším obdobím pre ďalšie vzdelávanie a rozvoj kompetencií prostredníctvom programov Celoživotného vzdelávania, neformálneho vzdelávania a pod.  
-	mladí ľudia vyjadrili názor, že súčasný vzdelávací systém je odtrhnutý od praxe, že pri uchádzaní sa o zamestnanie viac zaváži diplom ako skutočné kompetencie
 	
19.10	•	Výsledky výskumu zameraného na zamestnanosť mládeže a sociálnu exklúziu sú zhrnuté v publikácii „Inklúzia prostredníctvom zamestnanosti: prístupy v práci s mládežou“, ktorú vydalo SALTO Inclusion.  Publikácia zároveň predstavuje príklady úspešných postupov v oblasti zamestnanosti znevýhodnenej mládeže, ktoré môžu slúžiť ako príklady dobrej praxe pre organizácie pôsobiace v danej oblasti.
•	Workshop I. - prezentácia projektu CoLab G8way zameraného na podporu mladých ľudí v „tranzitnom“ období, teda pri prechode zo školy na trh práce, prostredníctvom online poradenstva viac na..
•	Workshop II. - prezentácia nadnárodnej iniciatívy zameranej na podporu zamestnanosti mladých emigrantov žijúcich v Portugalsku, prostredníctvom výroby nábytku z odpadového dreva
•	V rámci panelovej diskusie poskytli zamestnávatelia obraz o tom, čo zohráva úlohu pri výbere uchádzačov. V rámci diskusie bolo zdôraznené, že skúsenosti sú veľakrát dôležitejšie ako vzdelanie a je dôležité ich nadobúdať rôznymi formami napr. prostredníctvom dobrovoľníckej činnosti, pracovnej stáže a pod.
	
20.10	•	Prezentácia ceny Pefondes – európskej ceny v oblasti pre sociálnu ekonomiku vo vzťahu k zamestnanosti mládeže + prezentácia víťazného projektu mladých architektov zameraného na výstavbu domov pre africké deti žijúce na ulici
•	Zo skupinových diskusií vyvstala ako najsilnejšia potreba prepojenia zamestnávateľov a služieb zamestnanosti s oblasťou práce s mládežou, zviditeľnenie výsledkov práce s mládežou a neformálneho vzdelávania 

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Konzultácia o možnosti realizácie podobnej konferencie na národnej úrovni s cieľom prepojenia jednotlivých aktérov v danej problematike a hľadania možností spolupráce na zlepšenie situácie mladých nezamestnaných ľudí na Slovensku. Konzultácia s Marcelou Hajtmánkovou, vedúcou Národnej agentúry a Janette Maziniovou, vedúcou Oddelenia podpory práce s mládežou, príp. ďalšími zamestnancami na základe potreby.  	

6.	Prehľad prinesenej dokumentácie a miesto jej uloženia 

Jednotlivé prezentácie z konferencie sú prístupné všetkým zamestnancom k nahliadnutiu tu: \\Budkova\omim\OMIM\NA MvA\Horizontalne temy\Inclusion\konferencia Bridges to work 
Publikácie, ktoré vydalo SALTO Inclusion je možné stiahnuť na stránke http://www.salto-youth.net/rc/inclusion/inclusionpublications/inclusionforall/	

7.	Osobitne vyhodnotený očakávaný prínos ZPC 

Za najväčší prínos považujem možnosť bližšieho náhľadu na problematiku zamestnanosti mládeže, na jej špecifiká a výzvy v danej oblasti. Konferencia bola taktiež jedinečnou príležitosťou diskutovať o danej problematike z rôznych pohľadov, a to vďaka predstaviteľom všetkých zainteresovaných strán. Veľmi inšpirujúce boli aj prezentácie projektov, ktoré prispeli k uplatneniu sa mladých ľudí na trhu práce.	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Prezentácia výstupov z konferencie vedúcej a zamestnancom Národnej agentúry Mládež v akcii v rámci pravidelnej porady oddelenia.	

Súhlasím so zverejnením tejto správy na internete

Dátum:	14.11.2011	
Správu vypracoval
(meno a priezvisko, podpis):	Lucia Király Csajka	
Správu schválil
(meno a priezvisko, podpis):